text: Manddomsprøve i byggekran ender med bøde
  12 marts 2017 kl. 09.11
  En mand fra Sønderborg-området kravlede søndag morgen op i en byggekran. Nu kan han se frem til en bøde.
  En 22-årig mand fra Sønderborg-egnen skulle søndag formiddag åbenbart vise sit mandsmod ved at kravle op i en 30-40 meter høj byggekran i Nørre Havnegade nær Kong Christian den X's Bro.
  Ivan Gohr Jensen, vagtchef, Syd- og Sønderjyllands Politi: "Da han er gået ind på en indhegnet byggeplads, kan den unge mand se frem til en bøde for ulovlig indtrængen"
  Flere borgere nåede at ringe til både politi og redningsmandskab, og det var derfor blå blink, som tog imod den 22-årige, da han kom ned igen.
  - Da han er gået ind på en indhegnet byggeplads, kan den unge mand se frem til en bøde for ulovlig indtrængen, siger vagtchef ved Syd- og Sønderjyllands Politi, Ivan Gohr Jensen til TV SYD.
  Ung mand klatrede til tops i en byggekran på havnen i Sønderborg. Tilbage på fast grund blev han modtaget af politi og redning. #politidk
  
  